съобщение

На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира: 
инвестиционно предложение „Дейности по събиране и предварително третиране на отпадъци от черни и цветни метали, пластмаса, хартия, стъкло, излезли от употреба МПС, както и събиране и съхраняване на излязло от употреба електрическо и електронно оборудване (ИУЕЕО), негодни за употреба батерии и акумулатори /НУБА/, гуми и метални опаковки” в ПИ с идентификатор 44238.508.25 по КККР на гр. Лом, с възложител „МЕТАЛ ГРУП 2015” ЕООД, попада в обхвата на Приложение № 2 на ЗООС – т. 11, б. „д” – съхраняване на метален скрап, включително скрап от моторни превозни средства и съгласно чл. 93, ал. 1, т. 1 от ЗООС подлежи на преценяване на необходимостта от извършване на ОВОС.
Съгласно разпоредбите на чл. 2, ал. 1, т. 1 от Наредбата за условията и реда за извършване на оценка за съвместимост на планове, програми и инвестиционни предложения (Наредба за ОС), инвестиционното предложение подлежи на преценка за вероятната степен на отрицателно въздействие върху защитени зони.
Преценяването на необходимостта от извършване на ОВОС и оценката за съвместимост ще бъдат проведени в една процедура, в съответствие с разпоредбите на Наредбата за ОВОС и Наредбата за ОС.

Копие от писмото е изпратено до община Лом.
Дата: 18.09.2015 г.

